འགྲོ་ཁམས་སྤྱི་དང་ཁྱད་པར་བོད་ཡུལ་ལ། ། ཐུགས་རྗེ་བཀའ་དྲིན་གཞལ་མཐའ་ཡས་པའི་མགོན། ། སྐུ་གསུམ་ངོ་བོ་པད་འབྱུང་ཡབ་ཡུམ་ལ། ། དད་དུང་བརྩེ་བའི་སྙིང་ནས་ལན་བརྒྱར་འདུད། ། ཀློང་གསལ་ཡེ་ཤེས་བདེ་བ་ཆེན་པོའི་དབྱིངས། ། འཁོར་འདས་གཉིས་མེད་ཆོས་ཉིད་དོན་གྱི་དཀྱིལ། ། དུས་གསུམ་རྒྱལ་བ་ཀུནད་ཀྱི་དགོངས་པའི་མཛོད། ། རང་བྱུང་མཁའ་འགྲོའི་བརྡ་དོན་ཨེ་མ་ཧོ། ། སྙིགས་མའི་རྡུལ་དང་དབང་པོའི་ཁྱད་པར་ལ། ། མི་ལྟོས་ཆོས་ཉིད་ཟླ་གསང་ནོར་བུའི་དབྱིག ། ལས་དང་སྨོན་ལམ་དག་པའི་དཀྱིལ་འཁོར་ལ། ། ཅིར་ཡང་སྣང་བ་རྟེན་འབྲེལ་ཟབ་མོའི་གནད། ། ཐ་སྙད་རྟོག་གེའི་ར་བ་ལས་འགོངས་པའི། ། སྐུ་དང་ཡེ་ཤེས་ཟུང་དུ་འཇུག་པའི་ལམ། ། ངེས་དོན་སྙིང་པོ་ཆོས་ཀྱི་བདུད་རྩི་ནི། ། རིག་འཛིན་སྐལ་བཟང་དགྱེས་པའི་སྤྲིན་དུ་གྱུརད། ། ཀུན་བཟང་དགོངས་པ་མཐའ་དང་བྲལ་བའི་ཀློང་། ། མི་རྟོག་བདེ་བའི་ཁམས་སུ་རྒྱས་བཏབ་པའི། ། དོན་བརྒྱུད་ཟབ་མོ་གཏེར་གྱི་སྙིང་ཁུ་ཡིས། ། ཡངས་པའི་ནོར་འཛིན་ཁྱོན་ཀུན་ཁྱབ་གྱུར་ཅིག །  ཅེས་པའང་སྤྲུལ་པའི་གཏེར་ཆེན་དམ་པ་ནམ་སྤྲུལ་རིན་པོ་ཆེ་ཐབས་ཤེས་ཀྱི་ཟབ་གཏེར་མན་ངག་གི་སྐོར་པར་སྐྲུན་སྐབས་སྨོན་ཚིག་ཏུ་འཇིགས་མེད་འགྲོ་ཕན་གྱིས་འཕྲལ་བྲིས།